คำสั่งนายกรัฐมนตรีคำสั่งนายกรัฐมนตรีที่ สลร. ๑๗/๒๕๑๗เรื่องการใช้มาตรการเพื่อแก้ไขและป้องกันการขาดแคลนน้ำมันเชื้อเพลิง[๑] เพื่อประโยชน์ในการแก้ไขและป้องกันการขาดแคลนน้ำมันเชื้อเพลิงอาศัยอำนาจตามมาตรา๓ แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีออกคำสั่งกำหนดมาตรการเพิ่มเติมไว้ ดังต่อไปนี้ข้อ ๑ ให้เพิ่มความต่อไปนี้เป็นวรรคสองและวรรคสามของข้อ ๒ แห่งคำสั่งนายกรัฐมนตรี ที่ สลร. ๔/๒๕๑๗ ลงวันที่ ๑๕ มกราคม๒๕๑๗สำหรับบุคคลที่ไม่มีใบอนุญาตให้เก็บรักษาน้ำมันเชื้อเพลิงแต่มีเหตุต้องใช้และมีความจำเป็นต้องเก็บรักษาน้ำมันเชื้อเพลิงไว้ไม่เกินปริมาณที่กฎหมายว่าด้วยการเก็บรักษาน้ำมันเชื้อเพลิงกำหนดให้ต้องขอรับใบอนุญาตให้มีและเก็บรักษาไว้ใช้ได้ส่วนบุคคลที่ไม่มีเหตุต้องใช้หรือที่ไม่มีใบอนุญาตให้เก็บรักษาน้ำมันเชื้อเพลิงนอกจากที่ระบุไว้ในวรรคสองถ้ามีน้ำมันเชื้อเพลิงไว้ในครอบครองหรือรับฝากจากบุคคลอื่นอยู่แล้วในวันที่คำสั่งนี้ใช้บังคับให้แจ้งชนิด ปริมาณ และสถานที่เก็บ ต่อกองอุตสาหกรรมน้ำมันกระทรวงอุตสาหกรรมสำหรับบุคคลที่มีน้ำมันเชื้อเพลิงไว้ในครอบครองหรือรับฝากจากบุคคลอื่นในเขตกรุงเทพมหานครหรือต่อผู้ว่าราชการจังหวัดหรือผู้ทำการแทน หรือนายอำเภอแห่งท้องที่ของผู้มีน้ำมันเชื้อเพลิงอยู่ในความครอบครองหรือรับฝากไว้ภายใน 30 วัน นับแต่วันที่คำสั่งนี้ใช้บังคับ และให้เก็บรักษาไว้จนกว่าคณะกรรมการหรือพนักงานเจ้าหน้าที่มีคำสั่งในการนี้ให้คณะกรรมการหรือพนักงานเจ้าหน้าที่มีอำนาจสั่งเป็นหนังสือให้บุคคลนั้นจำหน่ายให้แก่ผู้ใดก็ได้ในราคาที่ทางราชการกำหนดในท้องที่นั้นในวันที่คำสั่งนี้ใช้บังคับโดยไม้คำนึงถึงว่าน้ำมันเชื้อเพลิงนั้นจะเป็นของบุคคลนั้นหรือไม่ข้อ ๒ ให้ยกเลิกความในข้อ ๔ แห่งคำสั่งนายกรัฐมนตรีที่ สลร. ๔/๒๕๑๗ ลงวันที่ ๑๕ มกราคม ๒๕๑๗ และให้ใช้ความต่อไปนี้แทนข้อ ๔ ให้ผู้ที่มีเหตุต้องใช้น้ำมันเชื้อเพลิงซึ่งมีน้ำมันเชื้อเพลิงเกินกว่าที่กฎหมายว่าด้วยการเก็บรักษาน้ำมันเชื้อเพลิงกำหนดหรือผู้รับใบอนุญาตเก็บรักษาน้ำมันเชื้อเพลิงซึ่งมีเหตุต้องมีน้ำมันเชื้อเพลิงเกินกว่าชนิดและปริมาณที่กำหนดไว้ในใบอนุญาตยื่นขอรับใบอนุญาตเก็บรักษาน้ำมันเชื้อเพลิงหรือขออนุญาตเพิ่มชนิดและปริมาณน้ำมันเชื้อเพลิงแล้วแต่กรณีภายใน ๓๐ วัน นับแต่วันที่คำสั่งนี้ใช้บังคับโดยปฏิบัติตามกฎหมายว่าด้วยการเก็บรักษานำมันเชื้อเพลิงในระหว่างที่รอรับใบอนุญาตให้ผู้ที่มีเหตุต้องใช้น้ำมันเพลิงหรือผู้รับใบอนุญาตเก็บรักษาน้ำมันเชื้อเพลิงตามวรรคหนึ่งมีและเก็บรักษาน้ำมันเชื้อเพลิงไว้ใช้เกินกว่าที่กฎหมายว่าด้วยการเก็บรักษาน้ำมันเชื้อเพลิงกำหนดหรือเกินกว่าชนิดและปริมาณที่กำหนดไว้ในใบอนุญาตเป็นการชั่วคราวได้ แต่ทั้งนี้ต้องไม่เกินชนิดและปริมาณที่ยื่นขอรับใบอนุญาตหรือขออนุญาตเพิ่มแล้วแต่กรณีและมิให้นำข้อ ๓ มาใช้บังคับข้อ ๓ ให้เพิ่มความต่อไปนี้เป็นวรรคสองของข้อ ๕ แห่งคำสั่งนายกรัฐมนตรีที่ สลร. ๔/๒๕๑๗ ลงวันที่ ๑๕ มกราคม ๒๕๑๗ในกรณีที่คณะกรรมการพิจารณาเห็นว่าบุคคลใดมีน้ำมันเชื้อเพลิงดังกล่าวไว้ในครอบครองมากเกินสมควรให้คณะกรรมการมีอำนาจสั่งเป็นหนังสือให้บุคคลนั้นจำหน่ายให้แก่ผู้ใดก็ได้ในราคาที่ทางราชการกำหนดในท้องที่นั้นในวันที่คำสั่งนี้ใช้บังคับข้อ ๔ ให้เพิ่มความต่อไปนี้เป็นวรรคสามของข้อ ๑๐แห่งคำสั่งนายกรัฐมนตรี ที่สลร. ๔/๒๕๑๗ ลงวันที่ ๑๕ มกราคม ๒๕๑๗สำหรับใบสั่งจ่ายน้ำมันที่ออกก่อนวันที่คำสั่งนี้ใช้บังคับถ้ามีกำหนดเวลาสิ้นอายุในวันใดวันหนึ่งภายใน ๓๐ วันนับแต่วันที่คำสั่งนี้ใช้บังคับก็ให้สิ้นอายุในวันนั้นแต่ถ้ามีกำหนดเวลาสิ้นอายุภายหลังกำหนดเวลาดังกล่าว หรือไม่มีกำหนดเวลาสิ้นอายุให้มีอายุไม่เกิน ๓๐ วัน นับแต่วันที่คำสั่งนี้ใช้บังคับ และให้นำวรรคหนึ่งมาใช้บังคับโดยอนุโลมข้อ ๕ ให้ยกเลิกความในวรรคสองของข้อ ๑๗แห่งคำสั่งนายกรัฐมนตรี ที่สลร. ๔/๒๕๑๗ ลงวันที่ ๑๕ มกราคม ๒๕๑๗ และให้ใช้ความต่อไปนี้แทนความในวรรคหนึ่งมิให้ใช้บังคับแก่(๑) ผู้ควบคุมยานพาหนะซึ่งนำน้ำมันเชื้อเพลิงติดไปกับยานพาหนะนั้น ตามชนิดและปริมาณที่เหมาะสมและเพียงพอสำหรับการเดินทาง(๒) ผู้ประกอบอุตสาหกรรมกลั่นน้ำมันหรือผู้ค้าน้ำมันซึ่งส่งน้ำมันเชื้อเพลิงไปบรรจุไว้ในสถานที่เก็บน้ำมันเชื้อเพลิงสำหรับใช้กับเครื่องบินหรือเรือที่บรรทุกสินค้าไปต่างประเทศ(๓) ผู้ประกอบอุตสาหกรรมกลั่นน้ำมันหรือผู้ค้าน้ำมัน ซึ่งส่งน้ำมันเชื้อเพลิงออกนอกราชอาณาจักรเพื่อการวิเคราะห์คุณภาพ แต่ละชนิดมีปริมาณครั้งละไม่เกินครั้งละ 20 ลิตรสั่ง ณ วันที่ ๕ กุมภาพันธ์ ๒๕๑๗สัญญา ธรรมศักดิ์นายกรัฐมนตรีอภิญญา/ปรับปรุง๘ กันยายน ๒๕๕๗ปุณิกา/ปรับปรุง๑๕ มกราคม ๒๕๕๘[๑] ราชกิจจานุเบกษาเล่ม ๙๑/ตอนที่ ๒๑/ฉบับพิเศษ หน้า ๑/๕ กุมภาพันธ์ ๒๕๑๗